James Taylor Moves (JTM) tidlige konserter var som oppvarming for The Twilights, som senere flyttet til Melbourne. JTM bygde opp en solid fanskare i Adelaide og tidlig i 1967 vant de den sør-australske finalen i Hoadley's Battle of the Sounds. De reiste til Melbourne i juli i forbindelse med den nasjonale finalen, og selv om de tapte mot The Groop bestemte de seg for å bli værende.